The Wonderful Country (cinta)

:*Iste articlo ye sobre una cinta de western estausunidense de 1959; ta atros usos, se veiga *'The Wonderful Country***.

***The Wonderful Country*** (títol orichinal en [[Idioma anglés|anglés]], en [[Idioma aragonés|aragonés]] ***O país marabilloso***, estrenada en [[Aragón]] con o títol en [[Idioma castellano|castellano]] de ***Mas allá del río Grande***, en aragonés ***Dillá d'o río Grande**') ye una cinta de cine estausunidense de cine de western de l'anyo 1959 dirichida por Robert Parrish seguntes un guión adaptau por Walter Bernstein y Robert Ardrey (basau en *[[The Wonderful Country (novela)|The Wonderful Country]]*, una novela que heba publicau Tom Lea l'anyo 1952), con una banda sonora orichinal d'Alex North, una dirección de fotografía de Floyd Crosby y Alex Phillips y una producción cinematografica de Chester Erskine ta la productora cinematografica *[[D.R.M. Productions]]*. L'elenco d'a cinta ye formau por, entre d'atros actors, Robert Mitchum, Julie London, Gary Merrill, Pedro Armendáriz, Albert Dekker, Jack Oakie, Charles McGraw, Satchel Paige, Anthony Caruso, Mike Kellin, Víctor Manuel Mendoza, Jay Novello, John Banner, Max Slaten y Chuck Roberson.

*Martin Brady* ye un estausunidense que treballa como pistolero en Mexico ta los *chirmans Castro*. Un d'ells, *Marcos*, ye un cheneral bien ambicioso y l'atro, *Cipriano*, ye lo nuevo gubernador de l'estau y ye muito mas diplomatico. Ninvían a *Martin* en os Estaus Unius ta mercar-ie armas y municions, pero cuan ya las ha mercau, *Martin* se creba una garra y mientres que ye recuperando-se, roban o carro con as armas y municions. O comandant militar d'o lugar, o *[[comandant]] Colton*, deseya convencer a *Martin* ta que a la vegada convenza a los *chirmans Castro* ta que colaboren con l'exercito estausunidense en una expedición contra los apaches en o suyo escondrillo en Mexico. A la vegada, o *capitán Brady*, d'os *[[Texas Rangers]]*, conoix lo motivo d'a presencia de *Martin* en Mexico: heba matau a un hombre, pero lo que tamién sabe y no sabe *Martin* ye que a qui mató yera un delincuent buscau y no ye asinas culpable de cosa. Tamién s'escayece que *Martin* siente atracción por a muller d'o *Capitán Brady*, qui ye manifiestament infeliz en o suyo matrimonio. Tanimientres, cuan un hombre asasina a *Ludwig*, un alemán con qui *Martin* yera alochau, iste lo mata y torna en Mexico. Cuan conta a *Cipriano Castro* que li han robau as armas, iste li desiche que, ta saldar a deuda, mate a su chirmano *Marcos*, porque tien medrana de que *Marcos* lo mate a él ta ocupar o suyo cargo. Pero cuan *Martin* se niega, se veye obligau a fuyir tamién. En a suya fuyida troba a la expedición estausunidense que ha dentrau en territorio mexicano y s'adhibe a la mesma, en busca d'as armas robadas y d'os apaches.

A cinta s'ambienta en bel momento indeterminau d'a segunda metat d'o sieglo XIX en Texas y Mexico, y las suyas escenas se filmoron en o estau de Durango, en San Miguel de Allende en Guanajuato, en Bavispe en Sonora y en Hidalgo del Parral y Nuevo Casas Grandes en Chihuahua, estando todos istos lugars situaus en Mexico.

## Elenco

## Se veiga tamién
* Cine en 1959.
* Cintas de 1959.

## Referencias